# Ecôrchevél (comena)

Por los articllos homonimos, vêde Ecôrchevél.
Ecôrchevél [CFLL : Kourtsevé] (Courchevel en francês) est na comena francêsa et arpetana de Tarentèsa, que sè trôve dens lo dèpartament de la Savouè-d’Avâl en règ·ion Ôvèrgne-Rôno-Ârpes.
El’est fêta le 1$^{ér}$ de janviér 2017 desot le statut de comena novèla aprés la fusion de les comenes de Sent-Bon et La Pèrriére.
Los habitents du velâjo sont apelâs los Ecôrchevelês et les Ecôrchevelêses.

## G·eografia
### Localisacion

La comena sè trôve diens la comba de la Tarentèsa, dediens la partia levantenche et montagnosa du dèpartament de la Savouè-d’Avâl, diens les Ârpes de Bise. Le tèrritouèro de la comena est sur la riva gôche du Doron de Bosél.
A fllanc des doux vielys bôrgs de La Pèrriére [CFLL : La Pèrîr] et de Sent-Bon [CFLL : Sé Bon], la comena at 5 nivéls de stacions de squi sur son tèrritouèro : Ecôrchevél Vers-lo-Prât [CFLL : Vlo Pra], Ecôrchevél 1550 [CFLL : Kourtsevé kinz hin hïnkanta] tot pariér Ecôrchevél Velâjo, Ecôrchevél 1650 [CFLL : Kourtsevé sèz hin hïnkanta] tot pariér Ecôrchevél Montriond, Ecôrchevél 1850 [CFLL : Kourtsevé diz ui sin hïnkanta] tot pariér Ecôrchevél et La Tagna (ortografiâ Tagna devant la crèacion de la stacion de squi en 1991).
A fllanc de celos ensemblos principâls, y at tot pariér doux-três vielys petiôts velâjos :
* diens la vielye comena de Sent-Bon : los velâjos du travèrs que sont Le Petiôt et Le Grant Carrê, La Cuerdi [CFLL : La Kouèrdi], Le Fontanél [CFLL : Le Fontani], Vers-lo-Greniér [CFLL : Vlo Granié], Vers-lo-Fo [CFLL : Vlo Fè], Vers-lo-Bouesson [CFLL : Vlo Bouèsson] ; pués d’amont le bôrg, los velâjos de La Jèra [CFLL : La Jèra], Le Frenê et Montcharvèt ;
* diens la vielye comena de La Pèrriére : La Nôva [CFLL : Nouva], Le Formiér, Villaflou, Villarnard, Champétel, Les Chavones, Vignotan.

### Comenes vesenes

Le tèrritouèro d’Ecôrchevél est vesin de celos de siéx ôtres comenes :
de Ecôrchevél :
| Bôrda Montagni | Bosél | |
| Los Aluès | | Le Planê |
| | | Prât-Lognan |

### Cllimat
## Toponimia

Le nom sè rapond a la stacion de sports d’hivèrn d’Ecôrchevél qu’est sur le tèrritouèro de Sent-Bon.

## Histouère

La comena vint u mondo du regroupâjo de les doves comenes de Sent-Bon et La Pèrriére. Los consèlys municipâls de les doves comenes adoptont le projèt, cél de La Pèrriére le 23 de jouen 2016, et pués cél de Sent-Bon, a l’unanimitât, le 27 de jouen aprés. La comena est oficièlament fêta per l’arrètâ prèfèctorâl du 8 d’oût 2016 qu’entre en vigor le 1$^{ér}$ de janviér 2017.

## Politica et administracion
### Lista des sendecos

Lista des sendecos succèssifs :
| Temps | Identitât | Parti | Qualitât |
| 2017 - .... | Philippe Mugnier | LR | |
| Les balyês devant 2001 sont p’oncor cognues. ||||

### Relacions entèrnacionâles
#### Bessonâjos

La comena d’Ecôrchevél z-est bessonâ avouéc la stacion de squi amèriquèna de Park City.

## Populacion et sociètât

Los habitents du velâjo sont apelâs los Ecôrchevelês et les Ecôrchevelêses (Courchevelois et Courcheveloises en francês).

### Dèmografia

Èvolucion dèmografica :
| 2013 | 2014 | 2016 |
| 2 376 | 2 370 | 2 419 |
| Nombro retegnu dês 1990 : Populacion sen doblos comptos. |||

## Cultura locâla et patrimouèno
### Endrêts et monuments

* Égllése Sent-Bon (consacrâ a sent Bônèt de Cllârmont) ;
* Chapèla Noutra-Dama-de-l’Assompcion d’Ecôrchevél ;
* Viôrga de l’égllése Sent-Jian-Bâptista de La Pèrriére ;
* Chalèt Joliot-Curie (1949-1950) ;
* Greniér La Goupille ;
* Chalèt Le Petit Navire (1951).

### Patrimouèno culturèl

Tôs los ans, a la fin de julyèt, le dessando aprés la Senta-Marie-Madelêna, y at la vôga de la Madelon diens le velâjo de Vers-lo-Prât avouéc un’èxposicion d’artisans du cârro, na distribucion de sopa et pués un bal per chavonar la jornâ.

### Patrimouèno naturèl

Na partia de la comena z-est comprêsa diens le parc nacionâl de la Vanouèsa.

### Hèraldica
## Galerie d’émâges

* Ecôrchevél 1850 dês le dous de la Lôza.
* Los sôts a squi de Vers-lo-Prât.
* La stacion de squi de La Tania entre-mié Vers-lo-Prât et Merebél.
* Le bôrg de Sent-Bon enqu’houé.
* Sent-Bon los ôtros côps.
* L’agouelye du Fruit, 3 051 m, sonjon de la comena.

## Vér avouéc

* Wikimedia Commons propôse de documents multimèdia libros sus Ecôrchevél.

### Lims de defôr

* Seto oficièl de la mêson comena
* Seto oficièl de la vielye comena de La Pèrriére

## Notes et rèferences
### Rèferences

* 1 2 (fr) Anne Hédiard, « La commune de Courchevel existe enfin après la fusion de La Perrière et de Saint-Bon-Tarentaise, en Savoie », france3-regions.francetvinfo.fr/,‎ 28 jouen 2016 (en legne).
* ↑ (fr) « recueil des actes administratifs de Savoie », 17 d’oût 2016